Sergey Mihailovic Selegen

Hiel Selegen Sergey Mihailovic (u ba: Sergey Mihailovic Selegen, Rusänapüko: ‚Сергей Михайлович Селегень’) äbinom Volapükan Lukrayänik. Älifom tö ‚Trostjanez’ ü ‚Trostyanetz’ (Rusänapüko: ‚Тростянец’) in Lukrayän. Dü lifüp omik Lukrayän äbinon dil lampöräna Rusänik e poso Balatama sovyätarepüblikas sogädimik, klu pämäniotom in bükots Volapükik as Volapükan Rusänik. Ävedom tidan Volapüka nümü 369 (ün mäzul yela: 1887), tidal Volapüka nümü 94 (ün febul yela: 1888), profäsoran Volapüka nümü 132 (ün mäzul yela: 1890), xaman nümü 44 (ün mäzul yela: 1893).

Äblebom fiedik kol Volapük dü lifüp lölik oka. Ün 1932 pämäniotom (as Volapükan in Rusän) in Volapükagased pro Nedänapükans (nüm: 6, pad: 33) as liman Diläda valemik feda Volapükaklubas. Ma nun se el „Volapükagased pro Nedänapükans” (yel: 1947, pad: 12), ideadom zao ün yel: 1947 in ‚Trostyanetz’ ot.

 Lautots 
 1888(?). Lif e vol. Meidling: Rolling e Moessmer.

 Literat 
 Haupenthal, Reinhard. 1982. Volapük-Bibliographie. Hildesheim, Zürich, New York: Georg Olms Verlag. (Päpüböl kobü dabükot nulik ela Volapük die Weltsprache ela Schleyer.)
 Kniele, Rupert. 1889. Das erste Jahrzehnt der Weltsprache Volapük. Verlag von A. Schoy, Buchhandlung, Ueberlingen a. B. (Dönu päpübon ün 1984 fa Reinhard Haupenthal, Saarbrücken: Editions Iltis.) (Vödem rigädik, ma dabükot balid).
 Spielmann, Sigmund. 1887. Volapük-Almanach für 1888, verfasst von Sigmund Spielmann. I. Jahrgang. Lekaled volapüka plo yel balmil jöltum jölsejöl, pelautöl fa Spielmann Sigmund. Yelüp balid. Leipzig: Mayer. (Vödem rigädik.)

Klad:Volapükans
Klad:Volapükans in Lösterän
Klad:Volapükans in Rusän